**Dreams by the Sea**

Sakaris Stórá og Marjun Syderbø Kjelnæs, 2017

<https://nam.mitcfu.dk/TV0000127135>

Et billede, der indeholder tekst, hårstykke

Automatisk genereret beskrivelse**Beskrivelse:**

Ester bor i en lille bygd ved havet og drømmer om at slippe væk. Da Ragna flytter til bygden, forandres alt, og i hende ser Ester, at nogle drømme kan gøres til virkelighed.

*Dreams by the Sea* er en varm ungdomsfilm om venskab og søgningen efter egen identitet.

**Fag og niveau:**

Færøsk/dansk/engelsk på A-niveau. Materialet kan tilpasses, således at det også kan bruges til udskolingen i folkeskolen.

**Fagligt område**

Eleverne udvikler med materialet sine kompetencer i filmsanalyse. Derudover udvikler de sine skrivekompetencer og kompetencen at skabe multimodale tekster.

**Materiale:**

Der arbejdes med filmen [*Dreams by the Sea*](https://nam.mitcfu.dk/TV0000127135) (117 min.). Links til andet baggrundsmateriale:

* [“Filmur í Føroyum”](https://snar.fo/filmur/evni/filmur-i-foeroyum), snar.fo.
* Eilen Anthoniussen: [“Føroyar eru meira enn tað, vit síggja út ígjøgnum køksvindeygað”](https://issuu.com/atlanticairways/docs/2017_atlanticreview_edition__2/24), *Atlantic Review*, várið 2017.
* [“Filmur”](https://sd1.sbok.nam.fo/?id=516), *Sýni & Dýpi 1*, 2014.
* Sakaris Stórá: [*Summarnátt*](https://snar.fo/tema/skaldskapur-og-midlar/filmur/summarnatt/vis-filmin), 2012.
* Sakaris Stórá:[*Vetrarmorgun*](https://snar.fo/tema/skaldskapur-og-midlar/filmur/vetrarmorgun/vis-filmin), 2013.

**Arbejdsmetoder:**

Klasseundervisning, gruppearbejde og individuelt arbejde.

**Tid:**

5 moduler á 90 min.

**Arbejdsopgaver:**

**1. modul**

**Forberedelse hjemmefra:**

Læs teksterne “Filmur í Føroyum” og “Føroyar eru meira enn tað, vit síggja út ígjøgnum køksvindeygað” og se filmen *Dreams by the Sea*.

“Tá filmsdreymar gerast veruleiki”.

Klasseundervisning (første halvdel af modulen):

Kompositionen i filmen:

* Sæt filmen ind i berettermodellen. Gør kort rede for indholdet i filmen for hvert punkt i berettermodellen.
* Sæt filmen i aktantmodellen og beskriv kort filmens forskellige aktører.
* Sæt filmen ind i hjemme-ude-hjemmodellen og beskriv kort de tre punkter i filmen.

Diskussion i grupper (sidste halvdel af modulen):

* Gør hver især rede for noget i filmen, der påvirkede jer mest, eller som I lagde særlig mærke til.
* Tal herefter om emne/tema og budskab i filmen.

Skriv hver især stikord og kommentarer ned fra diskussionen i gruppen. Dette skal muligvis bruges i forbindelse med forberedelserne af præsentationerne.

**2. modul**

**Forberedelse hjemmefra:**

Læs kapitlet “Filmur” i *Sýni & Dýpi 1* og gense filmen *Dreams by the Sea* med fokus på jeres gruppearbejde.

Med udgangspunkt i det læste materiale fra *Sýni & Dýpi 1* skal I i grupperne analysere et uddrag fra filmen:

* Gør rede for indholdet i uddraget.
* Analyser uddraget og giv eksempler. I skal fx analysere poetiske træk, filmiske virkemidler herunder klipning, lyd og synsvinkel.
* Er der noget i uddraget, som henviser til andre uddrag i filmen? Fx en ting eller noget, der bliver sagt eller gjort?
* Hvilken betydning har just dette uddrag for handlingsforløbet?

Forslag til uddrag:

* Uddrag 1: 00:00:00 – 00:03:44 (søndagsskolen)
* Uddrag 2: 00:23:15 – 00:28:16 (den første snaps)
* Uddrag 3: 00:30:55 – 00:34:48 (invitation til suppe)
* Uddrag 4: 00:42:07 – 00:47:56 (bilturen)
* Uddrag 5: 00:56:39 – 01:00:03 (mor og datter)
* Uddrag 6: 01:05:41 – 01:09:46 (det gode hjem)

**3. modul**

Med udgangspunkt i baggrundsmaterialet og gruppearbejdet skal I lave en digital præsentationstekst. Teksten kan fx være et filmisk indslag eller en billedserie med en kort mundtlig præsentation.

Præsentationsteksten skal som minimum indeholde:

* Information om filmen.
* Konkret analyseeksempel med kommentarer.
* Konklusioner fra gruppearbejdet med begrundelser.

**4. modul**

Præsentationerne bliver vist/holdt i klassen, og der rundes af med en konklusion.

**5. modul**

**Forberedelse hjemmefra:**

Se filmene[*Summarnátt*](https://snar.fo/tema/skaldskapur-og-midlar/filmur/summarnatt/vis-filmin)(2012) og[*Vetrarmorgun*](https://snar.fo/tema/skaldskapur-og-midlar/filmur/vetrarmorgun/vis-filmin)(2013) af Sakaris Stórá og beslut jer for, om I vil arbejde med nedenforstående opgave 1 eller opgave 2.

Skriv hver især en eksamenslignende skriftlig opgave. Vælg mellem opgave 1 og opgave 2.

Opgave 1)

* Analyser og fortolk kortfilmen *Summarnátt* (2012) af Sakaris Stórá. Læg vægt på personkarakteristik og stemningen i filmen.
* Sammenlign *Summarnátt* med *Vetrarmorgun* (2013) og *Dreymar við havið* (2017).
* Sæt disse tre film ind i en færøsk filmhistorisk sammenhæng.

Opgave 2)

* Analyser og fortolk *Vetrarmorgun* (2013) af Sakaris Stórá. Læg vægt på personkarakteristik og filmens stemning.
* Sammenlign *Vetrarmorgun* med *Summarnátt* (2012) og *Dreymar við havið* (2017).
* Sæt disse tre film ind i en færøsk filmhistorisk sammenhæng.

Opdel klassen i små grupper i forhold til valget af opgave 1 og opgave 2. Brug den første halvdel af modulen til at diskutere filmene, snakke om opgaveformulering og brainstorme.

Den sidste halvdel af modulen skal bruges til skriveværksted, hvor I hver især går igang med den skriftlige opgave. I færdiggør opgaven derhjemme og afleverer den derefter.